**DAN MOBILNOSTI INVALIDOV – 18.9.2019 - PROGRAM**

Organizator: Svet invalidov Mestne občine Maribor

**Letos se bo Dan mobilnosti invalidov začel na Trgu svobode Maribor v sredo, 18.9., ob 9.45. Že od jutra bo potekala akcija osveščanja o parkiranju na mestih za invalide in o ovirah v avtobusnem prometu, vzporedne aktivnosti bodo tudi v Mariborskem parku, Slomškovem trgu in po mestu.**

Program:

|  |
| --- |
| TRG SVOBODE |
| 9.00 – 9.45 | Zbor udeležencev – Trg svobode |
| 9.45 – 10.00 | Uradni začetek s kulturno točko in z nagovori:župana MO Maribor Saše Arsenovičapredsednika Sveta invalidov MO Maribor Milana KotnikaHkrati bo potekala predstavitev osmih invalidskih društev na stojnicah na trgu, Društvo diabetikov Maribor bo izvajalo merjenje sladkorja v krvi … |
|  | Skupaj odhod iz Trga svobode proti Mestnemu parku |
| 10.00 – 11.30 | **Razmigajmo se** – inkluzijski sprehod med izjemnimi drevesi Mestnega parka v sodelovanju s PD Maribor Matica in Hortikulturnim društvom Maribor  |
| **Zavrtimo pedala** - krožna 10 km kolesarska tura za člane društev |
| 11.30 – 12.30 | Povratek s sprehoda in kolesarjenja **Predstavitev ležečih koles** (Udobno po svetu)**Predstavitev psov pomočnikov in psov vodičev** (Canis) |
| 12.30 – 14.00 | Malica in druženje |
| SLOMŠKOV TRG |
| 6.00 – 12.00 | **Pridem takoj** - akcija osveščanja o težavah s parkiranjem imetnikov parkirne karte za invalide |
| 10.15 – 11.30 | **Predstavitev parkiranja** in vstopa in izstopa iz avtomobila z invalidskim vozičkom – Slomškov trg |

Obrazložitev akcij:

**Predstavitev invalidskih društev in Sveta invalidov MO Maribor:** Med osmimi društvi, ki bodo sodelovala s predstavitvijo na stojnicah, so: Društvo gluhih in naglušnih Podravja, Društvo diabetikov Maribor, Društvo paraplegikov Podravja, Sonček – mariborsko društvo za cerebralno paralizo, Združenje multiple skleroze Slovenije – podružnica Maribor, Društvo ledvičnih bolnikov Lilija Maribor, Medobčinsko društvo sožitje Maribor, Medobčinsko društvo slepih in slabovidnih Maribor. Predstavil se bo tudi Svet invalidov MO Maribor

**Razmigajmo se**: Inkluzijski sprehod med izjemnimi drevesi Mestnega parka v sodelovanju s PD Maribor Matica in Hortikulturnim društvom Maribor - namen sprehoda je, da se člani različnih invalidskih društev družijo in vključujejo v družbeno dogajanje enakopravno, skupaj z ostalimi, da povečujemo strpnost in razumevanje med invalidi in neinvalidi, da se sprostimo in razmigamo v naravi in svežem zraku, da spoznamo čudovita drevesa v Mestnem parku, na drugi strani pa, da druge ljudi osveščamo, da so invalidi del družbe in hkrati opozorimo na grajene ovire v mestnem parku ter drugje po Mariboru

**Zavrtimo pedala**: Namen kolesarjenja je, da se člani različnih invalidskih društev družimo in spoznavamo, da povečujemo strpnost in razumevanje med različnimi invalidi, na drugi strani pa, da druge ljudi osveščamo, da smo invalidi del družbe, da tudi invalidi kolesarimo, tako rekreativno kot alternativni način prihoda v šolo, na delo, po opravkih.

**Predstavitev ležečih koles**: Predstavitev koles za različne invalide, spodbujanje k rekreaciji in aktivnejšemu življenjskemu slogu

**Predstavitev psov pomočnikov in psov vodičev**: Predstavitev vloge in dela obeh vrst psov, kakšen je postopek za pridobitev takšnega psa

**Pridem takoj - akcija osveščanja o težavah s parkiranjem imetnikov parkirne karte za invalide:** Zasedemo 5 parkirnih mest na Slomškovem trgu, z invalidskimi vozički in napisi PRIDEM TAKOJ«. Z akcijo želimo opozoriti na pomanjkanje parkirnih mest za invalide ter na pogostost parkiranja na teh mestih s strani voznikov, ki niso imetniki parkirnih kart za invalide.

Pridržujemo si pravico do spremembe programa.